Document ID: 32007D0592

KOMISJONI OTSUS,
24. august 2007,
millega muudetakse otsust 2006/656/EÜ nende territooriumide loetelu osas, kust on lubatud importida Euroopa Ühendusse troopilisi dekoratiivkalu
(teatavaks tehtud numbri K(2007) 3960 all)
(EMPs kohaldatav tekst)
(2007/592/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, (1) eriti selle artikli 19 lõiget 1,
ning arvestades järgmist:
(1)
Komisjoni 20. septembri 2006. aasta otsuse 2006/656/EÜ (milles sätestatakse loomatervishoiu- ja sertifitseerimisnõuded dekoratiivseks otstarbeks ette nähtud kalade impordiks) (2) I lisa II osas on loetletud territooriumid, kust on lubatud importida Euroopa Ühendusse troopilisi dekoratiivkalu. Selles nimekirjas on kõik Maailma Loomatervishoiu Organisatsiooni liikmesmaad.
(2)
Troopilised dekoratiivkalad ei ole vastuvõtlikud direktiivi 91/67/EMÜ A lisas loetletud haigustele ja ohustavad suhteliselt vähesel määral loomade tervislikku seisundit ühenduses. Maailma Loomatervishoiu Organisatsiooni liikmeks olemine tähendab, et on täidetud kolmandate riikide suhtes direktiivi 91/67/EMÜ artikli 19 lõikega 2 kehtestatud tingimused troopiliste dekoratiivkalade ühendusse eksportimiseks.
(3)
Kuigi Maldiivid olid mõne liikmesriigi jaoks oluline troopiliste dekoratiivkalade eksportija, ei ole see riik veel Maailma Loomatervishoiu Organisatsiooni liige. Samas kinnitasid Maldiivid oma 9. mai 2007. aasta kirjas, et tahavad astuda Maailma Loomatervishoiu Organisatsiooni ning asuvad täitma liikmelisusega seotud kohustusi juba ametlikult liikmeks saamisele eelneval perioodil.
(4)
Maldiivid tuleks lisada otsuse 2006/656/EÜ I lisa II osasse enne kui nad on saanud ametlikult Maailma Loomatervishoiu Organisatsiooni liikmeks. Kui Maldiivid ei ole astunud Maailma Loomatervishoiu Organisatsiooni hiljemalt 31. detsembriks 2007, ei saa troopiliste dekoratiivkalade importi sellest riigist ühendusse pärast seda tähtaega enam lubada.
(5)
Seepärast tuleks otsust 2006/656/EÜ vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/656/EÜ I lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 24. august 2007

Labels: 20
0
13
3
6